Berlyno modernistinių namų kompleksas

Berlyno modernistinių gyvenamųjų namų kompleksas () − šeši gyvenamųjų namų rajonai, pastatyti 1910−1933 m. Veimaro respublikoje, kai Berlynas sparčiai  progresavo tiek politine, tiek kultūrine prasme. UNESCO Pasaulio kultūros paveldo objektas nuo 2008 m. liepos mėn.

Namų projektus kūrė architektai Valteris Gropijus, Brunas Tautas bei Hansas Šarūnas. Berlyno statybinio komplekso vadovas Martinas Vagneris (Martin Wagner) buvo kairiųjų politinių pažiūrų šalininkas ir būtent jo iniciatyva per kelerius metus pastatyta beveik 150 000 naujų butų, kurie atitinka šiuolaikinės statybos standartus. Naujieji būstai visiškai skyrėsi nuo tų, kuriuose iki tol teko gyventi Berlyno gyventojams. Neužterštas oras, patogi viešojo transporto sistema, centrinis šildymas tuo metu buvo tikra revoliucinė naujovė. 

Pats ankstyviausias (1912 m.) yra architekto B. Tauto miestas – sodas Falkenbergo rajone. B. Tautas taip pat suprojektavo pasagos formos gyvenamąjį masyvą „Hufeisensiedlung“ Brico rajone, „Schillerpark“ kaimelį ir Karlo Legyno kvartalą. Taip pat į sąrašą įtraukti du nuosaikaus modernizmo pavyzdžiai – Zymensštato gyvenvietė (esanti Berlyno Špandau rajone) bei „Baltasis miestas“ (Berlyno kvartalas, dar vadinamas „Šveicarų kvartalu“). Šie modernistiniai gyvenamieji namai tapo pirmaisiais XX amžiaus Pasaulinio Berlyno paveldo paminklais.

Vietovės ir jų architektai

Literatūra 
 Jörg Haspel, Annemarie Jaeggi: Siedlungen der Berliner Moderne. Deutscher Kunstverlag, München 2007. ISBN 978-3-422-02091-7.
 Landesdenkmalamt Berlin im Auftrag der Senatsverwaltung für Stadtentwicklung Berlin (Hrsg.), Winfried Brenne (Projektleitung): Siedlungen der Berliner Moderne. Nominierung zur Aufnahme in die Welterbeliste der UNESCO. Berlin: Braun Verlagshaus, 2007, ISBN 3-938780-20-7.

Nuorodos 

 Berlyno Senato Urbanistinės plėtros administracija: Berlyno apylinkės XX a. 3 deš.  
 Pasaulio paveldo iniciatyva Vokietijoje Berlyno modernistinių namų kompleksas 

Berlynas
Namai